Grondboontjie - Wikipedia
'n Grondboontjieplant met grondboontjies
Die grondboontjie (Arachis hypogaea) is 'n spesie in die ertjiefamilie Fabaceae inheems aan Suid-Amerika. Dit is 'n eenjarige kruidagtige plant wat tot tussen 30 en 50cm hoog groei. Die blare is afwisselend gerangskik, veervormig met vier "blaartjies" (twee teenoorstaande pare; met geen eindblaartjie nie), en elke "blaartjie" is 1 tot 7 cm lank en 1 tot 3 cm breed. Die vorm van die blom van die plant is tipies aan ander plante in die ertjiefamilie, 2 tot 4 cm wyd, met geel en rooi are. Na bestuiwing ontwikkel die vrug in 'n peul van 3 tot 7 cm lank en bevat 2 tot 3 (in uitsonderlike gevalle 1 of 4) sade, wat dan hul weg ondergrond baan om ryp te word.
Alhoewel dit in die kookkuns as 'n neut gesien word, is die vrug van die grondboontjie botaniesgesproke 'n houtagtige peul en tegniesgesproke nie 'n neut nie, soos met die Engelse benaming van peanut. In hierdie aspek is die Afrikaanse benaming tegniesgesproke korrek, deurdat daarna verwys word as 'n boon en nie 'n neut nie.
Alternatiewe Engelse benaminge is groundnuts, earthnuts, goobers, goober peas, pinders, manila nuts en monkey nuts (die laasgenoemdes verwys gewoonlik na die hele peul en nie net na die sade nie.) Nederlandse benaminge is apennootjes, aardnoten, pinda's.
Ontsluit van "https://af.wikipedia.org/w/index.php?title=Grondboontjie&oldid=1447143"	Kategorieë: KookkunsVoedselPeulplante	Navigasie-keuseskerm
አማርኛAragonésالعربيةAsturianuБългарскиবাংলাBosanskiCatalàMìng-dĕ̤ng-ngṳ̄CebuanoČeštinaCymraegDanskDeutschDolnoserbskiEnglishEsperantoEspañolEestiEuskaraفارسیSuomiFrançaisGalegoעבריתहिन्दीHrvatskiHornjoserbsceMagyarBahasa IndonesiaÍslenskaItaliano日本語Basa JawaҚазақшаಕನ್ನಡ한국어LëtzebuergeschLietuviųLatviešuМакедонскиമലയാളംBahasa MelayuNāhuatlनेपालीNederlandsNorsk nynorskNorsk bokmålਪੰਜਾਬੀKapampanganPolskiپنجابیPortuguêsRuna SimiRomânăРусскийसंस्कृतम्Srpskohrvatski / српскохрватскиSimple EnglishSlovenčinaSoomaaligaСрпски / srpskiBasa SundaSvenskaKiswahiliதமிழ்తెలుగుไทยTagalogLea faka-TongaTürkçeئۇيغۇرچە / UyghurcheУкраїнськаاردوTiếng ViệtWinaray中文Bân-lâm-gú粵語	Wysig skakels	Die bladsy is laas op 19 April 2016 om 10:33 bygewerk.